b'\n_START_ARTICLE_\nKvintakordas\n_START_PARAGRAPH_\nKvintakordas\xc2\xa0(angl. triad)\xc2\xa0\xe2\x80\x93 kvintos apimties akordas, sudarytas i\xc5\xa1 trij\xc5\xb3 tercijomis i\xc5\xa1d\xc4\x97styt\xc5\xb3 gars\xc5\xb3. \xc5\xbdinomi keturi tokie akordai: ma\xc5\xbeorinis, arba didysis (D3+m3), minorinis, arba ma\xc5\xbeasis (m3+D3), suma\xc5\xbeintasis (m3+m3) bei padidintasis (D3+D3).\n_START_SECTION_\nMa\xc5\xbeorinis kvintakordas\n_START_PARAGRAPH_\n\xc2\xa0Ma\xc5\xbeorin\xc4\xaf kvintakord\xc4\x85\xc2\xa0(info) sudaro muzikin\xc4\x97 \xc5\xa1aknis\xc2\xa0\xe2\x80\x93 did\xc5\xbeioji tercija (D3)\xc2\xa0bei grynoji kvinta (gr5), skai\xc4\x8diuojant nuo apatin\xc4\x97s natos. Ma\xc5\xbeorin\xc4\xaf kvintakord\xc4\x85 sudaro did\xc5\xbeiosios tercijos intervalas apa\xc4\x8dioje ir ma\xc5\xbeosios tercijos intervalas vir\xc5\xa1uje. Papras\xc4\x8diausias tokio akordo pavyzdys b\xc5\xabt\xc5\xb3 C dur tonacijoje, tarp nat\xc5\xb3 do (C), mi (E) ir sol (G). Did\xc5\xbeioji tercija susidaro tarp do ir mi (pirmasis ir tre\xc4\x8diasis ma\xc5\xbeorin\xc4\x97s gamos laipsniai), ma\xc5\xbeoji tercija tarp mi ir sol (tre\xc4\x8diasis ir penktasis ma\xc5\xbeorin\xc4\x97s gamos laipsniai), o grynoji kvinta yra tarp do ir sol (pirmasis ir penktasis ma\xc5\xbeorin\xc4\x97s gamos laipsniai).\n_START_SECTION_\nMinorinis kvintakordas\n_START_PARAGRAPH_\n\xc2\xa0Minorinio kvintakordo\xc2\xa0(info) \xc5\xa1akn\xc4\xaf sudaro ma\xc5\xbeoji (minorin\xc4\x97) tercija (m3)\xc2\xa0\xe2\x80\x93 ir grynoji kvinta (gr5), skai\xc4\x8diuojant nuo apatin\xc4\x97s natos. Minorin\xc4\xaf kvintakord\xc4\x85 sudaro ma\xc5\xbeosios tercijos intervalas apa\xc4\x8dioje ir did\xc5\xbeiosios tercijos intervalas vir\xc5\xa1uje. Tokio akordo pavyzdys b\xc5\xabt\xc5\xb3 a-moll tonacijoje, tarp nat\xc5\xb3 la (A), do (C) ir mi (E). Ma\xc5\xbeoji tercija susidaro tarp la ir do (pirmasis ir tre\xc4\x8diasis minorin\xc4\x97s gamos laipsniai), did\xc5\xbeioji tercija tarp do ir mi (tre\xc4\x8diasis ir penktasis minorin\xc4\x97s gamos laipsniai), o grynoji kvinta yra tarp la ir mi (pirmasis ir penktasis minorin\xc4\x97s gamos laipsniai).\n_START_SECTION_\nSuma\xc5\xbeintas kvintakordas\n_START_PARAGRAPH_\n\xc2\xa0Suma\xc5\xbeintas kvintakordas\xc2\xa0(info) (angl. diminished triad)\xc2\xa0taip pat yra \xc5\xbeinomas kaip minorinis kvintakordas ir suma\xc5\xbeinta kvinta, skai\xc4\x8diuojant nuo apa\xc4\x8dios. Akordo \xc5\xa1aknis tokia pati kaip ir paprastojo minorinio kvintakordo, bet antrasis (vir\xc5\xa1utinis) intervalas yra ne did\xc5\xbeioji, o ma\xc5\xbeoji tercija (suma\xc5\xbeintas pustoniu)\xc2\xa0\xe2\x80\x93 m3+m3. Intervalas tarp apatin\xc4\x97s natos ir vir\xc5\xa1utin\xc4\x97s akordo natos yra vadinamas tritoniu arba suma\xc5\xbeinta kvinta. Suma\xc5\xbeintas kvintakordas laikomas disonansiniu arba nestabiliu, kadangi tritonis dalina oktav\xc4\x85 \xc4\xaf dvi simetri\xc5\xa1kas dalis ir kartu yra labiausiai nederantis intervalas i\xc5\xa1 vis\xc5\xb3. Pavyzdys b\xc5\xabt\xc5\xb3 tos pa\xc4\x8dios natos a-moll tonacijoje, tik mi yra pa\xc5\xbeeminta pustoniu (mi bemol).\n_START_SECTION_\nPadidintas kvintakordas\n_START_PARAGRAPH_\n\xc2\xa0Padidintas kvintakordas\xc2\xa0(info) (angl. augmented triad)\xc2\xa0yra ma\xc5\xbeorinis kvintakordas ir padidinta kvinta skai\xc4\x8diuojant nuo apa\xc4\x8dios. Akordo \xc5\xa1aknis sudaryta taip pat kaip ir ma\xc5\xbeorinio kvintakordo, bet vir\xc5\xa1utinis intervalas yra ne ma\xc5\xbeoji, bet did\xc5\xbeioji tercija (padidintas pustoniu)\xc2\xa0\xe2\x80\x93 D3+D3. Taigi, intervalas tarp apatin\xc4\x97s ir vir\xc5\xa1utin\xc4\x97s nat\xc5\xb3 yra vadinamas padidinta kvinta arba ma\xc5\xbe\xc4\x85ja seksta (m6)(4 tonai). Skirtingai nuo kit\xc5\xb3 kvintakord\xc5\xb3 tip\xc5\xb3, padidinto kvintakordo ne\xc4\xafmanoma u\xc5\xbera\xc5\xa1yti \xc4\xafprastoje penklin\xc4\x97je be diez\xc5\xb3 ar bemoli\xc5\xb3 (diatonin\xc4\x97je gamoje). Nors \xc5\xa1is akordas gali b\xc5\xabti konceptualizuojamas kaip kvintakordas, sudarytas nuo tre\xc4\x8diojo laipsnio harmoninio minoro arba melodinio minoro gamoje, bet klasikin\xc4\x97je muzikoje tokie kvintakordai retai pasitaiko. Bet koks akordas nuo tre\xc4\x8diojo gamos laipsnio yra retas, jis da\xc5\xbenai tampa nauja tonika. Ta\xc4\x8diau populiariojoje muzikoje galima atrasti nema\xc5\xbeai padidinto kvintakordo pavyzd\xc5\xbei\xc5\xb3.'